joelniklaus/EU_Wikipedias huggingface dataset:
Ρίζια Έβρου

Τα Ρίζια είναι πεδινός οικισμός της περιφερειακής ενότητας Έβρου σε υψόμετρο 55 μέτρα.

Γεωγραφία και ιστορία οικισμού 
Το χωριό βρίσκεται περίπου 20 χλμ. βόρεια της Ορεστιάδας δίπλα στις νότιες όχθες του ποταμού Άρδα, σε κοντινή απόσταση (4 χλμ. ανατολικά) από τον χώρο εκδηλώσεων του Φεστιβάλ Άρδα στις Καστανιές Έβρου.

Στην τοποθεσία "Άγιος Νικόλαος" ή "Τσάγια", βορειοανατολικά του χωριού, έχουν ανακαλυφθεί υπολείμματα οικισμού της Εποχής του Σιδήρου και διάφορα ευρήματα που φτάνουν ως την εποχή του Σεπτίμιου Σεβήρου (193-211 μ.Χ.). Η ονομασία του χωριού κατά την οθωμανική κυριαρχία ήταν "Ντουτζιαράζ" ή "Δουτζάρος" (Дуджарос - Ντουτζάρος στα βουλγαρικά). Μετά από μια σύντομη περίοδο βουλγαρικής κυριαρχίας μεταξύ του 1913 και του 1919, έγινε μέρος της Ελλάδας. Ως αποτέλεσμα, ο βουλγαρικός και ο τουρκικός πληθυσμός ανταλλάχθηκε με Έλληνες πρόσφυγες, κυρίως από τη σημερινή Τουρκία.

Η ιστορική εικόνα του Αρχαγγέλου Ταξιάρχου Μιχαήλ που φυλάσσεται στον ναό των Ταξιαρχών δόθηκε από του Έλληνες της Αδριανούπολης στους Ριζιώτες το έτος 1815.

Αξιοθέατα και εκδηλώσεις 
Η περιοχή δυτικά από τα Ρίζια, στις όχθες του Άρδα και ανάμεσα με τα χωριά Άρζος (Δ.-ΒΔ.) και Κέραμος (Δ.-ΝΔ.) είναι καταφύγιο πουλιών και σύμφωνα με το Ευρωπαϊκό Οικολογικό Δίκτυο NATURA 2000 έχει κηρυχθεί Ζώνη Ειδικής Προστασίας για τα είδη: Βαλκανοτσικλητάρα (Dendrocopos syriacus), Νυχτοκόρακα (Nycticorax nycticorax), Λαγγόνα (Phalacrocorax pygmeus) και Σταχτοκεφαλά (Lanius minor).

Στις 8 Νοεμβρίου γιορτάζει το χωριό καθώς η εκκλησία των Ριζίων, είναι αφιερωμένη στους Ταξιάρχες Μιχαήλ και Γαβριήλ. Στο ναό, βρίσκεται η θαυματουργή εικόνα του Αρχιστράτηγου Μιχαήλ, δωρεά της συντεχνίας των κρεοπωλών του Καραγάτς της Ανατολικής Θράκης το 1825.

Διοικητικές και πληθυσμιακές μεταβολές 
Η κοινότητα Ριζίων αναγνωρίζεται επίσημα με προεδρικό διάταγμα το 1924 και ορίζεται ως έδρα κοινότητας. Σε αυτήν προσαρτώνται οι οικισμοί Χάνδαξ, Χανδράς, Αρζός, Κέραμος, Καναδάς και Βάλτος. Το 1928, ο οικισμός Χάνδαξ καταργείται, ενώ το 1930, ο οικισμός Καναδάς αποσπάται και προσαρτάται στην κοινότητα Μαρασίων. Τον επόμενο χρόνο, ο οικισμός Φυλάκιο αποσπάται από την κοινότητα Κομάρων και προσαρτάται στην κοινότητα, ενώ ο οικισμός Χάνδρας αναβαθμίζεται σε έδρα κοινότητας και αποσπάται. Το 1934, η ίδια διοικητική μεταβολή εφαρμόζεται με την αυτονόμηση των οικισμών Άρζος και Βάλτος, ενώ το 1950, το ίδιο φαινόμενο παρατηρείται για τους οικισμούς Φυλάκιο και Κέραμος. Με την διοικητική μεταρρύθμιση του 1997 του σχεδίου Καποδίστρια, οι κοινότητες Νέας Βύσσης, Καβύλης, Καστανεών, Στέρνας, Ριζίων και οι οικισμοί αυτών, συνιστούν το δήμο Βύσσας. Με την διοικητική μεταρρύθμιση του σχεδίου Καλλικράτη το 2011, ο Δήμος Βύσσας προσαρτάται στον Δήμο Ορεστιάδας και τα Ρίζια ως τοπική κοινότητα εντάσσεται στο διευρυμένο δήμο.

Τις τελευταίες δεκαετίες παρατηρείται μία σταδιακή μείωση του πραγματικού πληθυσμού του χωριού.

Ριζιανοί 
 Γιώργος Μπατατούδης: τέως πρόεδρος ΠΑΟΚ

Παραπομπές 

Χωριά του νομού Έβρου
Δήμος Ορεστιάδας
Βουλή των Αντιπροσώπων της Νότιας Ντακότα

Η Βουλή των Αντιπροσώπων της Νότιας Ντακότα (αγγλικά: South Dakota House of Representatives) είναι η κάτω βουλή του Νομοθετικού Σώματος της Νότιας Ντακότα. Αποτελείται από 70 μέλη, δύο από κάθε νομοθετική περιφέρεια. Δύο από τις 35 νομοθετικές περιφέρειες της πολιτείας, οι Περιφέρειες 26 και 28, έκαστη εξ αυτών υποδιαιρείται σε δύο μονομελείς περιφέρειες (26A/26B και 28A/28B).

Βλέπε επίσης
Γερουσία της Νότιας Ντακότα

Νομοθετικά σώματα των Ηνωμένων Πολιτειών
Νότια Ντακότα
Στέφανος Παπαθεοδώρου

Ο Στέφανος Παπαθεοδώρου (γεν. Πειραιάς, 16 Μαρτίου 1960) είναι έλληνας πρώην ποδοσφαιριστής και νυν προπονητής ποδοσφαίρου. 

Ξεκίνησε το ποδόσφαιρο από το σύλλογο του Α.Σ. Δραπετσώνας, με τον οποίο αγωνίσθηκε στα τοπικά πρωταθλήματα της Ε.Π.Σ. Πειραιώς, στο Ερασιτεχνικό πρωτάθλημα και στη Β΄Εθνική (περίοδος 1978-79).

Το καλοκαίρι του 1979 υπόγραψε στον Παναθηναϊκό, αλλά σύντομα δόθηκε σαν δανεικός στον ΟΦΗ, με τον οποίο έλαβε μέρος σε 18 παιχνίδια, επιτυγχάνοντας και 1 γκολ. Στη θέση του αμυντικού μέσου υπήρχαν τότε αρκετοί έμπειροι παίκτες στην κρητική ομάδα και το 1983 ο Παπαθεοδώρου, που πάντα ανήκε στον ΠΑΟ, παραχωρήθηκε στο Αιγάλεω  όπου και έπαιξε 2 περιόδους (42 συμμετοχές). Μετά τον υποβιβασμό του συλλόγου της δυτικής Αθήνας (1985), ο Στέφανος Παπαθεοδώρου συνέχισε επιτυχώς τη σταδιοδρομία του στη Δόξα Δράμας για 8 σεζόν, συμπληρώνοντας με αυτήν 144 συμμετοχές (1 γκολ) στην Α΄Εθνική (7 έτη) ενώ το 1987-88 η Δόξα έπαιξε στη Β΄Εθνική. Συνολικά, έλαβε μέρος σε 204 αγώνες πρωταθλήματος της μεγάλης κατηγορίας. Έκλεισε την αγωνιστική του καριέρα στον Βαρβασιακό Χίου στο Ερασιτεχνικό πρωτάθλημα και στη Γ΄Εθνική, από το 1993-94 μέχρι και το 1996. 

Τα τελευταία χρόνια εργάζεται ως καθηγητής σε  ΕΠΑΛ και σαν  προπονητής ερασιτεχνικών συλλόγων της Χίου, όπου είναι εγκατεστημένος μόνιμα.

Πηγές 

Διεθνής αθλητική ιστοσελίδα
Γεώργιος Παγιωτέλης-"Το Έπος της Α΄Εθνικής", ένθετο περιοδικού "Οι Παγκόσμιοι" (έκδοση Κλ. Γεωργαλάς)
Ανδρέας Μπόμης-Τρίτομο "Αλμανακ ποδοσφαίρου" (έκδοση περιοδικού "Εικόνες", 1991)
Νίκος Δημ. Νικολαΐδης-"Η ιστορία του Αιγάλεω, από τις λαμαρίνες στα σαλόνια της Ευρώπης" (εκδόσεις "Έμβρυο", 2007)

Παπαθεοδωρου Στεφανος
Παπαθεοδωρου Στεφανος
Παπαθεοδωρου Στεφανος
Παπαθεοδωρου Στεφανος
Παπαθεοδωρου Στεφανος
Παπαθεοδωρου Στεφανος
Π
Δημήτρης Μπεκιάρης

Ο Δημήτρης Μπεκιάρης (γεν. Λουτράκι, 7 Σεπτεμβρίου 1956) είναι Έλληνας παλαίμαχος ποδοσφαιριστής, που αγωνιζόταν στη θέση του σέντερ-φορ.

Ξεκίνησε το ποδόσφαιρο από το σύλλογο του Α.Ο. Λουτρακίου το 1970, από όπου μεταγράφηκε στον Ολυμπιακού Λουτρακίου το καλοκαίρι του 1975, με τον οποίο αγωνίσθηκε στα τοπικά πρωταθλήματα της Ε.Π.Σ. Κορινθίας, στο Ερασιτεχνικό πρωτάθλημα (αναδείχθηκε πρωταθλητής τη σεζόν 1977-78 πετυχαίνοντας 15 γκολ σε 20 συμμετοχές, λόγω στράτευσης) και στη Β΄Εθνική (περίοδοι 1978-79 και 1979-80).

Το καλοκαίρι του 1980 υπέγραψε στην Κόρινθο, με την οποία έπαιξε δυο χρονιές στην Α΄Εθνική (41 συμμετοχές, 2 γκολ) και μια χρονιά στη Β΄ Εθνική. Το 1983 μεταγράφηκε στο Αιγάλεω, επιστρέφοντας στο Επαγγελματικό πρωτάθλημα. Με το σύλλογο της δυτικής Αθήνας έπαιξε άλλες δύο χρονιές στην μεγάλη κατηγορία (43 συμμετοχές, 9 γκολ) και μια στην Β΄ Εθνική (1985-86, 19 συμμετοχές, 4 γκολ).

Συνολικά, πήρε μέρος σε 84 επίσημους αγώνες πρωταθλήματος της Α΄Εθνικής επιτυγχάνοντας 11 τέρματα.

Συνέχισε στον Α.Ο. Χαλκίδας (Γ΄ Εθνική, 1986-87), ξανά στο Αιγάλεω για 6 μήνες (Γ΄ Εθνική) και επέστρεψε στο Λουτράκι, όπου αγωνίσθηκε άλλα 5 χρόνια (έως και τη σεζόν 1991-92, στη Δ΄ Εθνική), κατακτώντας μια άνοδο στη Γ΄ Εθνική (1989). Επίσης έπαιξε στη Ρόδο και στους Greek Americans (ΗΠΑ).

Βολεϊμπολίστας
Ο Δημήτρης Μπεκιάρης υπήρξε βασικό στέλεχος της ομάδας βόλεϊ του Ποσειδώνα Λουτρακίου από την αρχή της δεκαετίας του '70 έως και τα μέσα, περίπου, της δεκαετίας του '80. Αγωνίστηκε στην Α΄ και Β΄ Εθνική κατηγορία επί σειρά ετών, παράλληλα με την καριέρα του στο ποδόσφαιρο

Παραπομπές

Πηγές 
Διεθνής αθλητική ιστοσελίδα
Γεώργιος Παγιωτέλης-"Το Έπος της Α΄Εθνικής", ένθετο περιοδικού "Οι Παγκόσμιοι" (έκδοση Κλ. Γεωργαλάς)
Ανδρέας Μπόμης-Τρίτομο "Αλμανακ ποδοσφαίρου" (έκδοση περιοδικού "Εικόνες", 1991)
Νίκος Δημ. Νικολαΐδης-"Η ιστορία του Αιγάλεω, από τις λαμαρίνες στα σαλόνια της Ευρώπης" (εκδόσεις "Έμβρυο", 2007)

Μπεκιαρης Δημητρης
Μπεκιαρης Δημητρης
Μπεκιαρης Δημητρης
Μ
Κυπρίνος Έβρου

Ο Κυπρίνος είναι χωριό του Νομού Έβρου και ανήκει στον Δήμο Ορεστιάδας.

Ιστορία και περιγραφή οικισμού 
Τον Ιανουάριο του 1931 μετά από μια μεγάλη πλημμύρα, οι κάτοικοι εγκατέλειψαν τον οικισμό που ήταν χτισμένος δίπλα στον ποταμό Άρδα και μετοίκησαν στη σημερινή τοποθεσία.

Το χωριό βρίσκεται περίπου 34 χιλιόμετρα δυτικά της Ορεστιάδας δίπλα στον ποταμό Άρδα.

Πληθυσμιακές μεταβολές

Διοικητικές μεταβολές
Η σύσταση της κοινότητας Κυπρίνου γίνεται πρώτη φορά το 1924 και προσαρτώνται σε αυτήν οι οικισμοί Τσιγγέλη, Φερύγγιον, Μηλιά, Αμμόβουνον και Θεραπειό. Το 1934, οι οικισμοί Φερύγγιον και Τσιγγέλι αποσπούνται από την κοινότητα και προσαρτάται στην κοινότητα Ζώνης. Το 1940, η ονομασία του οικισμού Μηλιά διορθώνεται σε Μηλέα. Το 1970, οι οικισμός Γαλήνη αποσπάται από την κοινότητα Ζώνης και προσαρτάται στην κοινότητα Κυπρίνου, ενώ το 1983, ο οικισμός Αμμόβουνο αποσπάται από την κοινότητα και προσαρτάται στην κοινότητα Φυλακίου. Με την διοικητική μεταρρύθμιση του 1997 του σχεδίου Καποδίστρια, ο Κυπρίνος ορίζεται έδρα του ομώνυμου Δήμου Κυπρίνου, στον οποίο εντάσσονται οι οικισμοί του καθώς και οι κοινότητες Ζώνης, Φυλακίου και οι οικισμοί αυτών. Οι οικισμοί όμως Μηλέα και Θεραπειό προσαρτώνται στον Δήμο Τριγώνου. Με την διοικητική μεταρρύθμιση του σχεδίου Καλλικράτη το 2011, ο Δήμος Κυπρίνου προσαρτάται στον Δήμο Ορεστιάδας και ορίζεται έδρα της δημοτικής ενότητας Κυπρίνου.

Αξιοθέατα και εκδηλώσεις 

Πολιούχος του χωριού είναι ο Άγιος Γεώργιος, στη γιορτή του οποίου τελείται πανηγυρική Θεία Λειτουργία στην ομώνυμη εκκλησία του οικισμού.

Από το 2017 η Τοπική Κοινότητα και οι Πολιτιστικοί Σύλλογοι οργανώνουν εκδηλώσεις, με λιτάνευση της εικόνας του Αγίου Γεωργίου στην Εκκλησία του παλιού χωριού καθώς και με παραδοσιακούς χορούς στον αύλειο χώρο της Βιβλιοθήκης.

Επίσης στις 6 Αυγούστου, Εορτή του Σωτήρος, πραγματοποιούνται εκδηλώσεις με χορευτικά συγκροτήματα του Κυπρίνου, όσο και άλλων χωριών του Έβρου αλλά και της Βουλγαρίας.

Προορισμός για τους επισκέπτες η Δημοτική Βιβλιοθήκη Κυπρίνου με 22.000 βιβλία στη διάθεση των αναγνωστών.

Πηγές και παραπομπές
 

Χωριά του νομού Έβρου
Δήμος Ορεστιάδας
Συνοριακές διελεύσεις Ελλάδας-Βουλγαρίας
Δίκαια Έβρου

Τα Δίκαια είναι οικισμός του Νομού Έβρου και ανήκει στον Δήμο Ορεστιάδας. Μέχρι την διοικητική μεταρρύθμιση του 2011, ήταν έδρα του δήμου Τριγώνου. Έχουν πληθυσμό 561 κατοίκους (2011).

Ιστορία και περιγραφή οικισμού 
Το χωριό βρίσκεται περίπου 35 χιλιόμετρα βόρεια της Ορεστιάδας δίπλα στον ποταμό Έβρο. Ο οικισμός έχει πληθυσμό 561 κατοίκους, ενώ η δημοτική κοινότητα Δικαίων, που περιλαμβάνει άλλους τρεις οικισμούς, έχει 834 κατοίκους μην ξεχνάμε την μασκότ του χωριού τον ΜΙΜΗ. (Απογραφή 2011).

Πληθυσμιακές μεταβολές
Τις τελευταίες δεκαετίες παρατηρείται μια σημαντική μείωση του αριθμού των κατοίκων.

Διοικητικές μεταβολές 
Η σύσταση της κοινότητας Δικαίων γίνεται πρώτη φορά το 1929 με απόσπαση του οικισμού από την κοινότητα Ορμενίου. Σε αυτήν προσαρτάται ο οικισμός Δίλοφος, που αποσπάται από την κοινότητα Σπηλαίου, και ο οικισμός Πάλλη, που αποσπάται από την κοινότητα Ορμενίου. Το 1954, ο οικισμός Κριός αποσπάται από την κοινότητα Σπηλαίου και προσαρτάται στην κοινότητα. Με την διοικητική μεταρρύθμιση του 1997 του σχεδίου Καποδίστρια, τα Δίκαια ορίζονται έδρα του Δήμου Τριγώνου, στον οποίο εντάσσονται οι οικισμοί του καθώς και οι κοινότητες Άρζου, Ελαίας, Θεραπειού, Κομάρων, Μαρασίων, Μηλέας, Ορμενίου, Πενταλόφου, Πετρωτών, Πλάτης, Πτελέας, Σπηλαίου και οι οικισμοί αυτών. Με την διοικητική μεταρρύθμιση του σχεδίου Καλλικράτη το 2011, ο Δήμος Τριγώνου προσαρτάται στον Δήμο Ορεστιάδας και ορίζεται έδρα της δημοτικής ενότητας Τριγώνου.

Αξιοθέατα και εκδηλώσεις  

Πολιούχος του χωριού είναι ο Άγιος Δημήτριος, στην γιορτή του οποίου στις 26 Οκτωβρίου εκάστου έτους, γίνεται πανηγυρική Θεία Λειτουργία στην ομώνυμη εκκλησία του οικισμού.

Παραπομπές 

Χωριά του νομού Έβρου
Δήμος Ορεστιάδας
Γιώργος Δαύκος

Ο Γιώργος Δαύκος (γεν. Δράμα 8 Ιανουαρίου 1959, ύψος 1,80 μ.) είναι Έλληνας παλαίμαχος πρώην διεθνής ποδοσφαιριστής και πρωταθλητής Β΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα, με τα χρώματα τεσσάρων διαφορετικών συλλόγων.Τερμάτησε την ποδοσφαιρική του καριέρα στην ερασιτεχνική ομάδα του Νομού Δράμας Ηρακλή Παρανεστίου

Βιογραφία 
Ο Δαύκος ξεκίνησε τη σταδιοδρομία του σε μικρή ηλικία, από τους ερασιτέχνες της Δόξας Δράμας, όπου και παρέμεινε μέχρι την περίοδο 1975-76, οπότε και προωθήθηκε στην πρώτη ομάδα, η οποία τότε αγωνίζονταν στη Β΄Εθνική. Την περίοδο 1979-80 πραγματοποίησε το ντεμπούτο του στην Α΄Εθνική και το καλοκάιρι του 1982 μεταγράφηκε στον Παναθηναϊκό. Τρία χρόνια μετά επέστρεψε στη Δόξα, συνεχίζοντας σε αυτήν για τα επόμενα 6 χρόνια, ενώ ενδιάμεσα κέρδισε τίτλο Β΄Εθνικής (1988. Παίζοντας πάντα στη μεγάλη κατηγορία, αποτέλεσε στέλεχος του Αθηναϊκού (3 σεζόν) και της Παναχαϊκής. Τερμάτισε την πλούσια καριέρα του το 1997 σε ηλικία 38 ετών, έχοντας συμπληρώσει 316 συμμετοχές σε επίσημους αγώνες πρωταθλήματος της Α΄Εθνικής Κατηγορίας. Ακόμη,πήρε μέρος σε 55 συναντήσεις της Β΄Εθνικής, σύνολο 371 παρουσίες σαν βασικός τερματοφύλακας. Ο Δαύκος αγωνίσθηκε επίσης και στην ερασιτεχνική ομάδα των Ποντίων Ροδόπης, που διακρίθηκε στο Κύπελλο Ερασιτεχνών Ελλάδας, το 1997-98.

Εδώ και αρκετά χρόνια, είναι ενταγμένος στο προπονητικό τιμ των Ακαδημιών της Δόξας Δράμας. Ο γιος του αγωνίζεται στην ομάδα της Δόξας, που την περίοδο 2011-2012 έπαιξε στη Σούπερ Λίγκα.

Πηγές 

 Διεθνής αθλητική ιστοσελίδα
 Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
 "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)

Παραπομπές 

Δαυκος Γιωργος
Δαυκος Γιωργος
Δαυκος Γιωργος
Δαυκος Γιωργος
Δαυκος Γιωργος
Δαυκος Γιωργος
Δαυκος Γιωργος
Δαυκος Γιωργος
Πανελλήνιος Γυμναστικός Σύλλογος (ποδόσφαιρο)

Για τα υπόλοιπα αθλητικά τμήματα του συλλόγου, δείτε: Πανελλήνιος Γ.Σ.

Ο Πανελλήνιος Γυμναστικός Σύλλογος υπήρξε ένας από του πρωτοπόρους ελληνικούς συλλόγους στην εισαγωγή και την εξάπλωση του ποδοσφαίρου στην Ελλάδα. Συμμετείχε επίσης στον πρώτο ελληνικό ποδοσφαιρικό αγώνα και στα πρώτα πανελλήνια πρωταθλήματα του ΣΕΑΓΣ. Το τμήμα δεν είναι ενεργό από το 1908.

Ιστορία 
Στις 13 Ιανουαρίου του 1894 το διοικητικό συμβούλιο του Πανελληνίου αποφάσισε να εντάξει το ποδόσφαιρο στις δραστηριότητες του συλλόγου. Στις 29 Μαΐου του 1895 δημιουργείται τμήμα ποδοσφαίρου και έως το 1900 το ποδόσφαιρο καλλιεργείται στο γυμναστήριο της ομάδας σε ημερήσια διάταξη. Το 1899 ο Πανελλήνιος και ο Ποδηλατικός Όμιλος αγωνίστηκαν στον πρώτο ποδοσφαιρικό αγώνα που διεξήχθη στην Ελλάδα.
Δεν έχει εξακριβωθεί αν ο Πανελλήνιος ΓΣ ή ο Εθνικός ΓΣ, κατέκτησε το Πανελλήνιο Πρωτάθλημα της περιόδου 1898-1899.

Η πρώτη προσπάθεια συστηματικής ενασχόλησης με το ποδόσφαιρο στον Πανελλήνιο έγινε από του αδελφούς Καλαφάτη. Ο Γιώργος και ο Αλέξανδρος Καλαφάτης είχαν διαγραφεί από τον Εθνικό ΓΣ στις 3 Σεπτεμβρίου του 1906. Στις 18 Σεπτεμβρίου οι δυο αθλητές εγγράφηκαν στον Πανελλήνιο ΓΣ. Εκεί ασχολήθηκαν με τη δημιουργία μιας αξιόμαχης ομάδας.

Ο Πανελλήνιος ΓΣ συμμετείχε στο Πανελλήνιο Πρωτάθλημα του 1906 και κατατάχθηκε 3ος και τελευταίος μεταξύ των ομάδων. Στο Πρωτάθλημα του 1907 ο Πανελλήνιος τερμάτισε στην 4η θέση από τις 4 ομάδες που συμμετείχαν. Η σύνθεση της ομάδας περιλάμβανε του αθλητές: Κωνσταντίνος Τσικλητήρας (τερματοφύλακας),  Δ. Παππάς, Μ. Ζαχαράκης (οπισθοφύλακες), Στ. Κουτρούμπης (αρχηγός), Δ. Σκουτέρης (μέσοι), Κ. Παπαηλιόπουλος, Ε. Αποστολόπουλος, Π. Οικονομίδης, Π. Κατσαρός, Γ. Αποστολόπουλος (εμπροσθοφύλακες).

Αγωνιζόμενος στο Πρωτάθλημα της περιόδου 1907-1908 ο Πανελλήνιος ΓΣ τερμάτισε στην 4η και τελευταία θέση. Ηττήθηκε με 3-1 από τον Εθνικό ΓΣ, σημείωσε ισοπαλία με τον Πειραϊκό Σύνδεσμο, όμως η ήττα του με 21-0 από το Γουδί δημιούργησε κλίμα δυσαρέσκειας στο σύλλογο. Μετά τη συντριπτική ήττα η διοίκηση του Πανεληνίου ΓΣ αποφάσισε να καταργήσει το ποδοσφαιρικό τμήμα. Ο Γιώργος Καλαφάτης μαζί με τον Δ.Παππά και έναν ακόμα αθλητή αποτελούσαν τους 3 καλύτερους αθλητές της ομάδας και ένα μήνα νωρίτερα με αυτούς στη σύνθεσή του ο Πανελλήνιος είχε κερδίσει το Γουδί. Στον ταπεινωτικό αγώνα με το Γουδί δεν αγωνίστηκαν λόγω προστριβής τους με τη διοίκηση.

Μετά από τη διακοπή λειτουργίας του ποδοσφαιρικού τμήματος του Πανελληνίου ο Γιώργος και ο Αλέξανδρος Καλαφάτης προχώρησαν στην ίδρυση του ΠΟΑ. Στις 10 Μαρτίου του 1908 ο Πανελλήνιος ΓΣ ενημερώθηκε από τον ΠΟΑ για την ίδρυσή του και οι 2 ομάδες σύναψαν φιλικές σχέσεις. Το Σεπτέμβριο του 1919 προτάθηκε από το σύμβουλο του Πανελληνίου ΓΣ η ένωσή του με την ομάδα του Καλαφάτη, η οποία είχε πάρει το όνομα Πανελλήνιος Ποδοσφαιρικός Όμιλος αλλά η συγχώνευση δεν κατέστη εφικτή μετά την άρνηση του ΠΠΟ.

Αξιόλογοι αθλητές 
  Δ. Παππάς
  Κωνσταντίνος Τσικλητήρας
  Γιώργος Καλαφάτης 
  Στ. Κουτρούμπης

Παραπομπές

Εξωτερικοί σύνδεσμοι 

Η επίσημη ιστοσελίδα του Πανελληνίου

 
Πανελληνιος
Πανελληνιος
Γιώργος Μουκέας

Ο Γιώργος Μουκέας (γεν. Νίκαια, Πειραιάς, 17 Ιανουαρίου 1957, ύψος 1,90 μ.) είναι Έλληνας παλαίμαχος πρώην διεθνής ποδοσφαιριστής, που αγωνίζονταν στη θέση του τερματοφύλακα. Έπαιξε για πολλά χρόνια στον Εθνικό Πειραιώς και μια χρονιά στον Ολυμπιακό, στο πρωτάθλημα της Α' Εθνικής, συμπληρώνοντας 139 συμμετοχές σε επίσημους αγώνες της μεγάλης κατηγορίας. Με την Εθνική Ομάδα έχει δυο συμμετοχές, σε διεθνείς φιλικούς αγώνες με την Κύπρο και την Αυστραλία.

Βιογραφικό 

Ο Μουκέας ξεκίνησε το ποδόσφαιρο στην ερασιτεχνική ομάδα της Θύελλας Κορυδαλλού και το καλοκαίρι του 1973 εντάχθηκε στους ερασιτέχνες του Αιγάλεω, χωρίς τελικά να προωθηθεί στην πρώτη ομάδα. Το 1975 υπέγραψε στον Παναρκαδικό, με τον οποίο έπαιξε για τρία συνεχόμενα έτη στο πρωτάθλημα της Β΄Εθνικής.

Το καλοκαίρι του 1978 μεταγράφηκε στον Εθνικό, όπου έπαιξε 7 συνεχόμενες χρονιές με ιδιαίτερη επιτυχία. Το 1985 υπέγραψε με πολλά όνειρα στον Ολυμπιακό, αλλά δεν κατάφερε να καθιερωθεί. Την τριετία 1987-1989 ήταν ο βασικός γκολκίπερ του Αχαρναϊκού, για να κλείσει τη σταδιοδρομία του στην Προοδευτική, το 1991.

Ο γιος του Άγγελος Μουκέας (γεν. 1986) είναι επίσης ποδοσφαιριστής που παίζει στη θέση του τερματοφύλακα και έχει αγωνιστεί σαν επαγγελματίας με Προοδευτική, Καλαμάτα, Αστέρα Τρίπολης, Εθνικό Αστέρα, Ηλυσιακό, Δόξα Βύρωνα και Αιγάλεω.

Αναλυτικά η καριέρα του 
Αναλυτικά η πορεία της ποδοσφαιρικής του σταδιοδρομίας ανά αγωνιστική περίοδο:

Παραπομπές

Πηγές 

 "40 Χρόνια Ποδόσφαιρο και ΠΡΟ-ΠΟ"-Έκδοση εφημερίδας "ΠΡΟΠΟΡΑΜΑ" (2000)
 Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση "Κλ. Γεωργαλάς Ε.Π.Ε.")
 Διεθνής αθλητική ιστοσελίδα
 Ηλεκτρονικό αρχείο εφημερίδας "Αθλητική Ηχώ"

Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Μουκεας Γιωργος
Dark Shadows (ταινία)

Dark Shadows είναι αμερικανική δραματική θρίλερ-κωμωδία φαντασίας παραγωγής 2012, σε σκηνοθεσία Τιμ Μπάρτον. Η ταινία είναι βασισμένη στη γοτθική ομότιτλη σαπουνόπερα που προβλήθηκε στην αμερικανική τηλεόραση από το 1966 μέχρι το 1971. Πρωταγωνιστούν οι Τζόνι Ντεπ ως Μπαρνάμπας Κόλινς, ένα βαμπίρ 200 ετών και Μισέλ Φάιφερ στο ρόλο της ξαδέρφης του Ελίζαμπεθ Κόλινς Στόνταρντ.

Το Dark Shadows κυκλοφόρησε στους κινηματογράφους στις 11 Μαΐου 2012. Έλαβε μικτές κριτικές με αρκετούς να εστιάζουν στην έλλειψη πλοκής ή σε ποιο ακριβώς είδος ανήκει η ταινία. Μερική μερίδα κριτικών ισχυρίστηκαν ότι η συνεργασία των Ντεπ και Μπάρτον κατάντησε κουραστική. Ωστόσο κάποιοι κριτικοί επαίνεσαν το οπτικό στυλ της ταινίας καθώς και τις ερμηνείες των Ντεπ και Φάιφερ.

Πλοκή

Το 1752, η οικογένεια Κόλινς ταξιδεύει από το Λίβερπουλ της Αγγλίας στην Αμερική. Ο γιος της οικογένειας, Μπαρνάμπας, μεγαλώνει και γίνεται ένας πλούσιος πλέιμποϊ και ο αφέντης της Έπαυλης Κόλινγουντ. Η Αντζελίκ Μπουσάρντ, μια μάγισσα που θα της ραγίσει την καρδιά, θα μετατρέχει τον Μπαρνάμπα σε βαμπίρ και θα τον θάψει ζωντανό. Το 1972, ο Μπαρνάμπας ελευθερώνεται κατά λάθος από το φέρετρό του και επιστρέφει βρίσκοντας την κάποτε υπέροχη έπαυλή του σχεδόν ερείπιο. Πλέον κατοικείται από τους δυσλειτουργικούς απόγονούς του, οι οποίοι όλοι έχουν μυστικά.

Ηθοποιοί και Χαρακτήρες
 Τζόνι Ντεπ στο ρόλο του Μπαρνάμπα Κόλινς
 Μισέλ Φάιφερ στο ρόλο της Ελίζαμπεθ Κόλινς Στόνταρντ
 Ελένα Μπόναμ Κάρτερ στο ρόλο της Δόκτωρ Τζούλια Χόφμαν
 Εύα Γκριν στο ρόλο της Αντζελίκ Μπουσάρντ
 Τζάκι Ερλ Χέιλι στο ρόλο του Γουίλι Λούμις
 Τζόνι Λι Μίλερ στο ρόλο του Ρότζερ Κόλινς
 Κλόι Γκρέις Μορέτζ στο ρόλο της Κάρολιν Στόνταρντ
 Μπέλα Χίθκοτ στο ρόλο της Βικτόρια Γουίντερς
 Γκιούλιβερ ΜακΓκράθ στο ρόλο του Ντέιβιντ Κόλινς
 Ρέι Σίρλεϊ στο ρόλο της Κυρίας Τζόνσον
 Άιβαν Κέι στο ρόλο του Τζόσουα Κόλινς
 Κρίστοφερ Λι στο ρόλο του Μπιλ Μαλόι

Παραγωγή
Το Dark Shadows σκηνοθέτησε ο Τιμ Μπάρτον και το σενάριο έγραψε ο Σεθ Γκράχαμ-Σμιθ. Τον Ιούλιο του 2007, η Warner Bros. απέκτησε τα δικαιώματα της γοτθικής σαπουνόπερας από την οικογένεια του δημιουργού Νταν Κέρτις. Η ανάπτυξη του πρότζεκτ καθυστέρησε από την Απεργία των Σεναριογράφων του 2007-2008. Μετά τη λήξη της απεργίας, ο Τιμ Μπάρτον ανέλαβε να σκηνοθετήσει την ταινία. Τον Αύγουστο του 2009, ο σεναριογράφος Τζον Όγκαστ ξεκίνησε να γράφει το σενάριο και το 2010, ο Σεθ Γκράχαμ-Σμιθ τον αντικατέστησε.

Box office
Με προϋπολογισμό 150.000.000 δολάρια, το Dark Shadows έκανε άνοιγμα τριημέρου στη 2η θέση με 29,6 εκατομμύρια δολάρια. Συνολικά απέφερε 79,7 εκατομμύρια δολάρια στο αμερικανικό box office και 165,8 εκατομμύρια δολάρια στον υπόλοιπο κόσμο. Παγκοσμίως συγκέντρωσε 245,5 εκατομμύρια δολάρια.

Παραπομπές

Εξωτερικοί σύνδεσμοι 
 Επίσημη ιστοσελίδα
 Dark Shadows στο IMDb
 Coming Soon: Dark Shadows στο Unsung Films

Αμερικανικές ταινίες
Ταινίες παραγωγής Warner Bros.
Ταινίες του 2012
Ταινίες με μουσική σύνθεση Ντάνι Έλφμαν
Αγγλόφωνες ταινίες
Αμερικανικές κωμικές ταινίες τρόμου
Ταινίες γυρισμένες στην Αγγλία
Ταινίες σκοτεινής φαντασίας
Λυκάνθρωποι σε ταινίες
Ταινίες σε σκηνοθεσία Τιμ Μπάρτον
Τάλσα (Οκλαχόμα)

Η Τάλσα (αγγλικά: Tulsa, Oklahoma, tʌlsə), ή Τούλσα, είναι η δεύτερη μεγαλύτερη πόλη στην πολιτεία Οκλαχόμα των Ηνωμένων Πολιτειών και η 48η μεγαλύτερη πόλη στη χώρα. Η πόλη είναι η κομητειακή έδρα της Κομητείας Τάλσα, της πολυπληθέστερης κομητείας στην Οκλαχόμα, και εκτείνεται στις κομητείες Όσατζ, Ρότζερς και Ουάγκονερ.

Η πόλη της Τάλσα, έχει πληθυσμό 417.298 (σύμφωνα με εκτιμήσεις για το 2022), ενώ η ευρύτερη μητροπολιτική περιοχή, έχει πληθυσμό 1.023.988 κατοίκους, σύμφωνα με την απογραφή του 2020.

Παραπομπές

Εξωτερικοί σύνδεσμοι

 Official City Website
 Tulsa Chamber of Commerce
 Tulsa Convention & Visitors Bureau
 Official Tulsa Police Website
 Vision 2025
 Tulsa Parks
 Tulsa's River Parks
 Tulsa Foundation for Architecture
 Green Country Business and Events Showcase

Πόλεις της Οκλαχόμα
Κομιούνιτι Σιλντ

Το Κομιούνιτι Σιλντ  (αγγλικά: Football Association Community Shield, εν συντομία: FA Community Shield, παλαιότερα γνωστό ως Τσάριτι Σιλντ, αγγλικά: Charity Shield, Σούπερ Καπ Αγγλίας) είναι αγγλικός ποδοσφαιρικός αγώνας που τελείται σε ετήσια βάση με αντιπάλους την πρωταθλήτρια ομάδα της τελευταίας σεζόν της Πρέμιερ Λιγκ και την κάτοχο του Κυπέλλου Αγγλίας στο Στάδιο Γουέμπλεϊ. Αν η πρωταθλήτρια ομάδα της Πρέμιερ Λιγκ έχει κατακτήσει ταυτόχρονα το Κύπελλο Αγγλίας, σε αυτή την περίπτωση ο αντίπαλος θα είναι η δευτεραθλήτρια ομάδα της τελευταίας σεζόν της Πρέμιερ Λιγκ. 

Οργανώνεται από την Αγγλική Ποδοσφαιρική Ομοσπονδία (The FA) και τα έσοδα από το παιχνίδι μοιράζονται σε κοινωνικές πρωτοβουλίες και αγαθοεργίες ανά την χώρα. Έσοδα από τα χρήματα των εισιτηρίων και από τις πωλήσεις του προγράμματος του αγώνα μοιράζονται στις 124 ομάδες που συμμετείχαν στο Κύπελλο Αγγλίας από τον πρώτο γύρο, με σκοπό να μοιραστούν επίσης σε αγαθοεργίες σύμφωνα με δικά τους σχέδια, ενώ τα υπόλοιπα μοιράζονται στους συνεργάτες της ποδοσφαιρικής ομοσπονδίας για φιλανθρωπικούς σκοπούς σε παγκόσμια κλίμακα.  Ο αγώνας έλαβε χώρα για πρώτη φορά τη σεζόν 1908–09, αντικαθιστώντας το Sheriff of London Charity Shield.

Πολυνίκης του θεσμού είναι η Μάντσεστερ Γιουνάιτεντ με 21 τρόπαια ενώ η τωρινή κάτοχος του θεσμού είναι η Λίβερπουλ, που κέρδισε την Μάντσεστερ Σίτι με 3-1, στις 30 Ιουλίου 2022.

Νικητές

Τίτλοι ανά ομάδα
Τον τίτλο της διοργάνωσης, δηλ. το αντίστοιχο Σούπερ Καπ Αγγλίας) έχουν κατακτήσει 25 διαφορετικές ομάδες. Παλιότερα σε περιπτώσεις ισοπαλίας το τρόπαιο μοιράζονταν και οι δύο φιναλίστ:  Επίσης, σε επτά περιπτώσεις, τον τίτλο κατέκτησαν αγγλικές μικτές ή εθνικές ομάδες που επιλέχτηκαν να αντιμετωπίσουν τον πρωταθλητή σύλλογο, για διάφορους λόγους. Άλλωστε η διοργάνωση είχε πάντα φιλανθρωπικό χαρακτήρα και κριτήριο ήταν η καλύτερη οικονομική επιτυχία.

Πηγές

Εξωτερικοί σύνδεσμοι

 Επίσημη ιστοσελίδα του FA Community Shield στο TheFA.com

Κύπελλα ποδοσφαίρου Αγγλίας
Ποδόσφαιρο στην Αγγλία
Ουρανία Δούκα

Η Ουρανία Δούκα υπήρξε Ελληνίδα παιδαγωγός του 19ου και 20ού αιώνα.

Βιογραφία
Πατρίδα της ήταν η Σμύρνη, όπου γεννήθηκε το 1860. Έμαθε γράμματα και πήγε στη Σχολή των Αδελφών του Ελέους, όπου έμαθε και γαλλικά. Διορίστηκε νηπιαγωγός, και πήρε αμέσως προαγωγή ως διευθύντρια της Σχολής του Αγίου Πνεύματος στην συνοικία του Αγίου Δημητρίου. Διετέλεσε επίσης διευθύντρια του Κεντρικού Παρθεναγωγείου από το 1891 ως το 1922. Με τις ενέργειές της δημιουργήθηκαν πολλά εξατάξια παραρτήματα στην Σμύρνη. Πήρε μέρος στο εκπαιδευτικό συνέδριο των Αθηνών το 1904. Προς τιμή της ονομάστηκε δρόμος στην Νέα Σμύρνη.

Πηγές 
 

Έλληνες εκπαιδευτικοί
Σίλανδος

Η Σίλανδος ήταν αρχαία ελληνική πόλη της Λυδίας της Μικράς Ασίας.

Βρισκόταν στην περιοχή της Κατακεκαυμένης της Λυδίας (η σημερινή Kula της Τουρκίας, από την οποία απείχε 41 μίλια), μεταξύ των Σάρδεων και των Κάδων. Η πόλη δεν αναφέρεται από κανέναν αρχαίο γεωγράφο, αλλά είναι γνωστή από τα νομίσματα που έκοψε -με τη μορφή του ποτάμιου θεού Έρμου- καθώς επίσης και στο Notitiae Episcopatuum. Στα βυζαντινά χρόνια ήταν επισκοπή της μητροπόλεως των Σάρδεων και αναφέρεται μέχρι και τον 13ο αιώνα. 

Στην αρχαία πόλη πραγματοποιήθηκαν ανασκαφές, αλλά δεν κατόρθωσαν να αποκαλύψουν το αρχαίο τους παρελθόν. Ανακαλύφθηκαν τμήματα των τειχών της Σιλάνδου, ενώ τα ερείπια της ρωμαϊκής περιόδου χρησιμοποιήθηκαν για τα σπίτια της σημερινής πόλεως. Βρέθηκε και ένα άγαλμα της θεάς μητέρας που βρίσκεται στο αρχαιολογικό μουσείο της Σμύρνης. 

Πρόκειται για την σημερινή Σελεντί (Selendi) στην επαρχία της Μανίσα.

Εξωτερικός Σύνδεσμος
 Σίλανδος. 

Αρχαίες πόλεις της Λυδίας
Γεώργιος Ευγενίδης

Ο Γεώργιος Ευγενίδης υπήρξε Έλληνας ιατρός του 20ού αιώνα.

Βιογραφία
Πατρίδα του ήταν η Νικομήδεια όπου και γεννήθηκε. Εκεί πήγε σχολείο και αποφοίτησε στην Αστική Σχολή και στην Γερμανική Σχολή των Αδάνων Κιλικίας Μικρασία. Συνέχισε τις σπουδές του στην Κωνσταντινούπολη, στην Γαλλική Σχολή Saint Zozet και στο Ελληνικό Γυμνάσιο. Ήρθε στην Αθήνα για να σπουδάσει ιατρική και μετά πήγε στο Παρίσι για μετεκπαίδευση στο νοσοκομείο ΣΑΙΝΤ-ΛΑΖΑΡ. Επέστρεψε στην Αθήνα και διορίστηκε ως βοηθός παιδίατρος στο Νοσοκομείο Παίδων Αγία Σοφία στην Αθήνα. Εργάστηκε ως περιφερειακός ιατρός σε διάφορα ιατρεία και ως ιδιωτικός ιατρός στην Νέα Σμύρνη. Πρόσφερε πολλά στις εθνικές και κοινωνικές υπηρεσίες της χώρας. Προς τιμή του ονομάστηκε δρόμος στην Νέα Σμύρνη.

Πηγές 
 

Έλληνες ιατροί του 20ου αιώνα
Σοσιεδάδ Ντεπορτίβο Κίτο

Η Ντεπορτίβο Κίτο (ισπανικά: Deportivo Quito) είναι ποδοσφαιρικός σύλλογος του Ισημερινού. Αγωνίζεται στη Σέριε Α, το ανώτατο επίπεδο του ποδοσφαίρου της χώρας.

Έχει κερδίσει 5 πρωταθλήματα Σέρια Α (1964, 1968, 2008, 2009 και 2011) και είναι στην πέμπτη θέση στη γενική κατάταξη τίτλων. Επίσης έχει κατακτήσει 4 Υπερανδικό τουρνουά (1955, 1956, 1957 και 1963). Επιπρόσθετα, ήταν φιναλίστ τις χρονιές 1985, 1988 και 1997. 

Η ομάδα έχει ιδρυθεί επισήμως το 1955, ωστόσο οι ρίζες του προέρχονται από την Σοσιεδάδ Ντεπορτίβα Αρχεντίνα, η οποία ιδρύθηκε στις 9 Ιουλίου 1940. Ιστορικές αντιπαλότητες έχουν με τις Λίγα δε Κίτο, Άουκας, και Ελ Νασιονάλ. Αγωνίζονται στο γήπεδο Εστάδιο Ολίμπικο Αταουάλπα.

Τίτλοι 
 Πρωτάθλημα Ισημερινού: 1964, 1968, 2008, 2009, 2011

Εξωτερικοί σύνδεσμοι 
 Επίσημη ιστοσελίδα

Ποδοσφαιρικές ομάδες Ισημερινού
Ιδρύσεις αθλητικών συλλόγων το 1955
Ιδρύσεις ποδοσφαιρικών ομάδων το 1955
Νίκος Μολόχας

Ο Νίκος Μολόχας ήταν Έλληνας πρώην διεθνής αθλητής της υδατοσφαίρισης από την Πάτρα, εκδότης Βιβλίων και καρτ ποστάλ. Ήταν αθλητής του Ν.Ο. Πατρών όπου ξεκίνησε στις αρχές της δεκαετίας του 50 μετά το τελευταίο πρωτάθλημα του Ομίλου, έπαιζε στην θέση του φουνταριστού. Από τον τύπο της εποχής αναφέρεται ως ο διάδοχος του Ανδρέα Γαρύφαλλου που θεωρούνταν ως τότε ο καλύτερος Έλληνας στην υδατοσφαίριση. Στα μέσα της δεκαετίας του '50 αλλά και μέχρι τα μέσα της δεκαετίας του '60 αποτέλεσε την αιχμή του δόρατος της Πατραϊκής ομάδας η οποία τερμάτισε έξι φορές δεύτερη στο πρωτάθλημα δίνοντας μάχη με τον Εθνικό (1954, 1955, 1956, 1958, 1961, 1962) 

Το 1951 ήταν στην αποστολή και έπαιξε του Ν.Ο. Πατρών που έκανε περιοδεία στην Ιταλία παίζοντας με τις μεγάλες ομάδες της εποχής φιλικά παιχνίδια. Το 1964 είχε ενισχύσει για λίγες ημέρες τον Εθνικό Πειραιά σε αγώνες που έδωσε στην Βουλγαρία.

Ο Μολόχας αγωνίστηκε με την εθνική αντρών από το 1957 ως το 1968. Το 1968 μάλιστα είχε συμμετάσχει με την εθνική στους Ολυμπιακούς αγώνες του 1968 όπου η εθνική αποκλείστηκε με 7 ήττες και μία νίκη. Το 1970 σαν προπονητής κάθισε για λίγους μήνες στον πάγκο του ομίλου. 

Έχει εκδώσει 15 βιβλία όλα με θέμα καρτ ποστάλ για την Πάτρα.

Παραπομπές 

Υδατοσφαιριστές του Ν.Ο. Πατρών
Υδατοσφαιριστές της εθνικής Ελλάδος

Προπονητές υδατοσφαίρισης Ν.Ο. Πατρών
Έλληνες προπονητές υδατοσφαίρισης
Λόρεν Όλιβερ

Η Λόρεν Όλιβερ είναι Αμερικανή συγγραφέας.

Βιογραφία
Η Λόρεν Όλιβερ προέρχεται από οικογένεια συγγραφέων και υπήρξε ανέκαθεν μανιώδης αναγνώστρια. Σπούδασε φιλοσοφία και λογοτεχνία στο Πανεπιστήμιο του Σικάγο, και στη συνέχεια εργάστηκε ως βοηθός υπεύθυνου έκδοσης σε μεγάλο εκδοτικό οίκο στη Νέα Υόρκη. Το μυθιστόρημα "Πριν φύγω" είναι το πρώτο της· είναι υποψήφιο για το βραβείο των Romantic Times για το καλύτερο νεανικό μυθιστόρημα του 2010 στην κατηγορία του φανταστικού και έχει συμπεριληφθεί στη λίστα του Publisher's Weekly με τα καλύτερα βιβλία του 2010. Επίσης βρισκόταν για εβδομάδες στη λίστα ευπώλητων βιβλίων της εφημερίδας Νιου Γιορκ Τάιμς (New York Times). Το "Παραλήρημα" ήταν υποψήφιο για τη λίστα ALA Best Fiction for Young Adults και τα βραβεία Good Reads Choice του 2011 και χαρακτηρίστηκε από το Amazon το καλύτερο εφηβικό μυθιστόρημα του 2011. Η ίδια η συγγραφέας λέει ότι είναι ιδιαιτέρως ευγνώμων που μπορεί να συνεχίσει να γράφει, καθώς ποτέ δεν ήταν καλή σε οτιδήποτε άλλο. Τα κινηματογραφικά δικαιώματα και των δύο βιβλίων της έχουν πουληθεί και αναμένεται η μεταφορά τους στη μεγάλη οθόνη.

Το βιβλίο με τίτλο "Παραλήρημα" κυκλοφόρησε τον Μάρτιο του 2012 και στην ελληνική αγορά. Η υπόθεση του βιβλίου εκτυλίσσεται σε μια αφιλόξενη Αμερική, όπου κάθε πόλη περιχαρακώνεται με σύνορα προκειμένου να διαφυλαχθεί η υγεία του πληθυσμού, μια φριχτή και ολέθρια νόσος απειλεί να αφανίσει ολόκληρη την ήπειρο. Η χειρότερη επιδημία όλων των εποχών: ο έρωτας.
Η κεντρική ηρωίδα, η Λένα μετράει τις μέρες αντίστροφα, μέχρι την ημερομηνία όπου θα υποβληθεί στη χειρουργική διαδικασία, η οποία θα την καταστήσει απρόσβλητη στη νόσο. Ώσπου ένα τυχαίο γεγονός θα αλλάξει τη ζωή της για πάντα.

Βιβλία
 Oliver, Lauren, Παραλήρημα, Α' έκδοση, εκδ. Ψυχογιός, ISBN 978-960-496-531-1 
 Oliver, Lauren, Παραλήρημα, Α' έκδοση, εκδ. Ψυχογιός, ISBN 978-960-453-890-4 
Πριν φύγω,Εκδόσεις Ψυχογιός

Παραπομπές

Εξωτερικοί σύνδεσμοι 
 Βιογραφικό Λόρεν Όλιβερ
 Παρουσίαση βιβλίου "Παραλήρημα"
 Εκδοτικός Οίκος "Ψυχογιός"

Αμερικανοί μυθιστοριογράφοι
Δρακούλης Μαντούβαλος

Ο Δρακούλης Μαντούβαλος (1889 - Αύγουστος 1977) ήταν Έλληνας γιατρός και πολιτικός. Αποστρατεύτηκε με το βαθμό του ταξίαρχου υγειονομικού σε πολεμική διαθεσιμότητα.

Βιογραφία
Σπούδασε ιατρική. Πολέμησε στους Βαλκανικούς Πολέμους, στον Α' Παγκόσμιο Πόλεμο και στη Μικρασιατική Εκστρατεία. Προάχθηκε σε βαθμό μονίμου αξιωματικού υγειονομικού. Αποσύρθηκε το 1926. Υπηρέτησε ως διευθυντής του Στρατιωτικού Νοσοκομείου Ιωαννίνων (1940-41) και του Τζαννείου Νοσοκομείου Πειραιώς (1944-45).

Πολιτεύτηκε και εκλέχτηκε βουλευτής Πειραιώς και Νήσων τα έτη 1932, 1933 και 1936. Για τελευταία φορά εξελέγη βουλευτής με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) συγκεντρώνοντας 5.145 ψήφους στις εκλογές του 1946. 

Την περίοδο από το 1939 ως το 1946 και από το 1954 ως το 1959 διετέλεσε πρόεδρος του Ιατρικού Συλλόγου Πειραιά.

Τιμήθηκε με το χρυσό Αριστείο Ανδρείας και με τον Πολεμικό Σταυρό, ενώ προς τιμή του ονομάστηκε δρόμος στη Νέα Σμύρνη.

Κηδεύτηκε στις 3 Αυγούστου 1977, από τον ιερό ναό Αγίας Τριάδας Πειραιά και η ταφή έγινε στην ιδιαίτερη πατρίδα του, στα Άνω Μπουλάσια Λακωνίας.

Πηγές

Παραπομπές 

Έλληνες ιατροί του 20ου αιώνα
Βουλευτές Πειραιά
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με την Γενική Λαϊκή Ριζοσπαστική Ένωση
Χρυσό Αριστείο Ανδρείας
Ελληνικός πολεμικός σταυρός
Γρεναδίνες

Οι Γρεναδίνες (αγγλικά: Grenadines) είναι ένα νησιωτικό σύμπλεγμα άνω των 600 νησιών. Είναι επίσης ενορία του Άγιου Βικέντιου και Γρεναδίνων. Πρωτεύουσα του συμπλέγματος είναι η Χίλσμπορο, που, με 1.000 κατοίκους, είναι η πρωτεύουσα του Καρριακού στη Γρενάδα. Πρωτεύουσα της ενορίας είναι η Πορτ Ελίζαμπεθ με 847 κατοίκους.

Γεωγραφία 
Οι Γρεναδίνες βρίσκονται νότια του Αγίου Γεωργίου στον Άγιο Βικέντιο και βόρεια των νησιών Ντάιαμοντ Άιλαντ, Λόντον Μπριτζ, Μπερντ Άιλαντ, Γκρην Άιλαντ και Σάντυ Άιλαντ της ενορίας του Αγίου Πατρικίου στη Γρενάδα. Αποτελούνται πάνω από 600 νησιά, από τα οποία τουλάχιστον τα 18 ανήκουν στη Γρενάδα.

Νησιά 
Οι Γρεναδίνες αποτελούνται πάνω από 600 νησιά, από τα οποία τουλάχιστον τα 18 ανήκουν στη Γρενάδα.

Άγιος Βικέντιος και Γρεναδίνες 
 Γιουνγκ
 Γιούνιον Άιλαντ
 Χάππυ Άιλαντ
 Μπεκία
 Μίλλιγκαν Κέι
 Μουνχόουλ Ροκ
 Πετίτ Νεβί
 Κουάτρ
 Μπεττοβία
 Μπαλικώ
 Μουστίκ
 Πετίτ Μουστίκ
 Σαβάν
 Κανουάν
 Πετίτ Κανουάν
 Μαϋρώ
 Τομπάγκο Κέυς
 Πετίτ Ραμώ
 Πετίτ Μπατώ
 Μπαραντόλ
 Τζαμσμπύ
 Πετίτ Σαιντ Βινσέντ
 Παλμ
 Μοπσιόν

Γρενάδα 
 Καρριακού
 Μικρή Μαρτινίκη
 Σαλίν
 Καιλ
 Φριγκάτ
 Ροντ
 Λαργκ

Κωμοπόλεις και χωριά

Άγιος Βικέντιος και Γρεναδίνες 
 Πορτ Ελίζαμπεθ
 Άστον
 Κλίφτον 
 Ντοβέρς
 Χάμιλτον
 Τσάρλσταουν
 Ολντ Γουόλ

Γρενάδα 
Καρριακού
 Χίλσμπορο
 Γκραντ Μπέυ
 Μπογκλς

Μικρή Μαρτινίκη
 Νορθ Βίλλατζ

Εικόνες

Δείτε επίσης 
 Κατάλογος νησιών του Άγιου Βικέντιου και Γρεναδίνες
 Κατάλογος νησιών της Γρενάδας

Παραπομπές

Εξωτερικοί σύνδεσμοι 
 Wiitravel
 U.S. Department of State profile
 Map
Raffles Resort Canouan Island
Grenadines Photo Guide from Paradise Islands (non commercial site)

Γρεναδινες
Νησιά του Αγίου Βικέντιου και Γρεναδίνων
Χάρουχι Σουζουμίγια

Σουζουμίγια Χάρουχι (ιαπωνικά: 涼 宮 ハルヒ, Χέπμπορν: Suzumiya Haruhi) είναι η γενική ονομασία μιας σειράς μυθιστορημάτων για παιδιά του συγγραφέα Ναγκάρου Τανιγκάγουα με εικονογράφηση από τη Νόιζι Ίτο και τα οποία στη συνέχεια προσαρμόστηκαν σε επεισόδια κινουμένων σχεδίων. Η αφήγηση ακολουθεί τον κεντρικό χαρακτήρα Χάρουχι Σουζουμίγια, μια μαθήτρια λυκείου η οποία έχει την υπερφυσική ικανότητα να αλλάζει τη χωρο-χρονική πραγματικότητα ασυνείδητα, χωρίς η ίδια να αντιλαμβάνεται τις αλλαγές που επιφέρει, και τα παράξενα καμώματα της «ταξιαρχίας SOS», μιας σχολικής λέσχης που ίδρυσε η Χάρουχι με συμμαθητές της με σκοπό τη διερεύνηση διαφόρων μυστηριωδών συμβάντων.

Το πρώτο μυθιστόρημα δημοσιεύθηκε στην Ιαπωνία στις 6 Ιουνίου 2003 από τις εκδόσεις Kadokawa Shoten και ακολούθησαν οκτώ αυτοτελή μυθιστορήματα και ένα δέκατο προγραμματισμένο να εκδοθεί την 1η Απριλίου 2007. Τα μυθιστορήματα έχουν προσαρμοστεί σε τέσσερις ξεχωριστές σειρές μάνγκα, μια σειρά τηλεοπτικών επεισοδίων anime (Suzumiya Haruhi no Yūutsu), δύο σειρές επεισοδίων original net animation (Suzumiya Haruhi-chan no Yūutsu και Nyorōn Churuya-san) μια κινηματογραφική ταινία κινουμένων σχεδίων (Suzumiya Haruhi no Shōshitsu) και διάφορα βίντεο-παιχνίδια.

Παραπομπές

Σειρές manga
Shōnen anime και manga
Βιβλία μαύρης κωμωδίας
Αρισταίος (μυθολογία)

O Αρισταίος ήταν πρόσωπο της ελληνικής μυθολογίας. Τον αναφέρει ο Ησίοδος στην Θεογονία, όπου τον αποκαλεί "βαθυχαίτη". Σύζυγος του ήταν η Αυτονόη, κόρη του Κάδμου και της Αρμονίας. 

 στην αρχαία ελληνική μυθολογία, γιος του Απόλλωνα και τής νύμφης Κυρήνης, κόρης του Πηνειού ποταμού. Λατρευόταν από τα αρχαιότατα χρόνια στην Ελλάδα, ιδίως δε στα νησιά του Αιγαίου και προπάντων στην Κέα για τις πολλές και μεγάλες ευεργεσίες του προς τους ανθρώπους
 
.

Αναφορές

Θεότητες της ελληνικής μυθολογίας
Θρησκεία στην αρχαία Βοιωτία
Τσακ Νόρις

Ο Τσακ Νόρις (αγγλικά: Chuck Norris, πλήρες όνομα: Κάρλος Ρέι Νόρις, γεννημένος στις 10 Μαρτίου 1940) είναι Αμερικανός ηθοποιός και μάστερ πολεμικών τεχνών. 
Έχει πεθάνει δυστυχώς ο άνθρωπος. Έχει 2 μήνες τώρα. 

Μετά την υπηρεσία του στην Πολεμική Αεροπορία των Ηνωμένων Πολιτειών, όπου απέκτησε και το παρατσούκλι Τσακ, άρχισε να ασχολείται με τις πολεμικές τέχνες ως ερασιτέχνης, και έφτασε να γίνει παγκόσμιος πρωταθλητής καράτε μεσαίων βαρών, επί έξι συνεχόμενα έτη, από το 1968 έως το 1974. Έχει ιδρύσει και δική του σχολή πολεμικών τεχνών, την Chun Kuk Do. Ως αποτέλεσμα της εικόνας του «ανίκητου» που έβγαζε προς τα έξω, το 2005 ξεκίνησε ένα διαδικτυακό φαινόμενο γνωστό ως Chuck Norris facts, αποδίδοντας του, χάριν αστεϊσμού, διάφορα αβάσιμα ή ακόμα και αδύνατα κατορθώματα.

Ως ηθοποιός έχει εμφανιστεί σε αρκετές ταινίες δράσης, όπως το (Way of the Dragon, 1972) στην οποία πρωταγωνίστησε μαζί με τον Μπρους Λη. Έπαιξε τον πρωταγωνιστικό ρόλο στην τηλεοπτική σειρά Walker, Texas Rangers, μεταξύ του 1993 και 2001.

Είναι αφοσιωμένος χριστιανός και πολιτικά συντηρητικός. Έχει γράψει πολλά βιβλία για τον Χριστιανισμό και τα έχει δωρίσει σε μια σειρά Ρεπουμπλικάνων υποψηφίων και άλλων. Το 2007 και το 2008, έκανε εκστρατεία για τον πρώην κυβερνήτη του Αρκάνσας Μάικ Χάκαμπι (Mike Huckabee), ο οποίος ήταν στην κούρσα για το χρίσμα των Ρεπουμπλικάνων για την προεδρία των ΗΠΑ το 2008. Επίσης έχει δική του στήλη στη συντηρητική ιστοσελίδα WorldNetDaily.

Εργογραφία

Παραπομπές

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Νίκος Μουτσινάς

Ο Νίκος Μουτσινάς (Θεσσαλονίκη, 6 Σεπτεμβρίου 1977) είναι Έλληνας παρουσιαστής, ηθοποιός, σεναριογράφος και σκηνοθέτης.

Καριέρα
Σπούδασε υποκριτική στην σχολή ΙΑΣΜΟΣ του Βασίλη Διαμαντόπουλου στη Θεσσαλονίκη. Επίσης έχει παρακολουθήσει μαθήματα χορού στη σχολή της Ντιάνας Θεοδωρίδου ενώ έχει αποφοιτήσει από τα Κρατικά Ι.Ε.Κ. Θεσσαλονίκης και το Θεατρικό Εργαστήρι "Θεσπίς". Όταν πήγε στην Αθήνα έγινε πιο γνωστός στο κοινό μέσα από τη συμμετοχή του στην εκπομπή Κους Κους το μεσημέρι στον Alpha την περίοδο 2005-2007 και παράλληλα το 2006 παρουσίασε μαζί με την Ναταλία Γερμανού το τηλεπαιχνίδι Soundmix Show.

Το 2008 συμμετείχε στην πρωινή εκπομπή Όμορφος Κόσμος το πρωί με τον Γρηγόρη Αρναούτογλου και την Σίσσυ Χρηστίδου. Την επόμενη χρονιά, το 2009, συμπαρουσίαζε μαζί με την Κατερίνα Ζαρίφη στον ΑΝΤ1 τον Πρωινό Καφέ, μια συνεργασία η οποία απέτυχε αφού το κανάλι διέκοψε τη συνεργασία τους στα μέσα της σεζόν. Την επόμενη χρονιά επέστρεψε στον Alpha όπου συνεργάστηκε τη σεζόν 2009-2010 με την Ελένη Μενεγάκη στην εκπομπή της Καφές με την Ελένη.

Την περίοδο 2009-2014 ήταν ο κεντρικός παρουσιαστής μαζί με τη Μαρία Ηλιάκη στην εκπομπή Δέστε τους. Από το 2014 έως το 2016 ήταν στον ΑΝΤ1 καθώς πρωταγωνιστούσε στο σήριαλ Τρίχες ενώ συμπαρουσίαζε μαζί με την Μαρία Μπεκατώρου το Πρωινό ΣουΚου και το 2016 επέστρεψε ξανά στον Alpha μέσω της εκπομπής Ξαναδέστε τους η οποία κόπηκε στις 24 Φεβρουαρίου 2017.

Τη σεζόν 2017-2018 πρωταγωνιστούσε στην κωμική σειρά του ΑΝΤ1 Κάτι Χωρισμένα Παλικάρια ενώ τον Φεβρουάριο του 2018 συμπαρουσίαζε στο ίδιο κανάλι με την Ζέτα Μακρυπούλια τη βραδινή εκπομπή Sunday Live η οποία κράτησε τέσσερα επεισόδια. Στα τέλη της ίδιας χρονιάς επιστρέφει στην τηλεόραση μέσω του νεοϊδρυθέντος καναλιού Open TV παρουσιάζοντας τη μεσημεριανή εκπομπή "Για την παρέα" (την μεγαλύτερη επιτυχία του στην τηλεόραση μετά το Δέστε τους) της οποίας η πρεμιέρα έγινε στις 25 Οκτωβρίου του 2018 (σχεδόν μία μέρα μετά την αντικατάσταση του Epsilon TV στο Open Beyond το οποίο ξεκίνησε τις πρώτες του εκπομπές). Από τις 23 Σεπτεμβρίου 2019, παρουσιάζει ριμέικ της εκπομπής στον ΣΚΑΪ με το όνομα "Καλό Μεσημεράκι", αλλά με την ίδια ομάδα.

Εκτός από παρουσιαστής είναι και ηθοποιός με πολλές επιτυχημένες θεατρικές παραστάσεις στο ενεργητικό του όπως Σεσουάρ για δολοφόνους, Οι απελπισμένοι, Ψέκασα την Ελίζα, Τα Βαφτίσια, ΚΤΕΛ, Βερβερίτσα, Οι από πάνω κ.ά.

Έχει κάνει έκτακτες συμμετοχές στις σειρές του Mega Μαρία η άσχημη, Το Κόκκινο Δωμάτιο, Singles 3 και Λατρεμένοι μου γείτονες.

Φιλμογραφία

Τηλεόραση

Κινηματογράφος

Θεατρογραφία

Παραπομπές

Έλληνες σκηνοθέτες
Έλληνες σεναριογράφοι
Έλληνες παρουσιαστές
Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες κωμικοί
ΛΟΑΤ πρόσωπα από την Ελλάδα
Νάσος Χαλκίδης

Ο Νάσος Χαλκίδης γεννήθηκε στη Θεσσαλονίκη το 1965. Το 1992 ολοκλήρωσε τις σπουδές του στην Ανώτατη Σχολή Καλών Τεχνών του Αριστοτέλειου Πανεπιστημίου Θεσσαλονίκης.
Από το 1995 διδάσκει αισθητική αγωγή στη Δευτεροβάθμια Εκπαίδευση. Στις εκλογές τον Ιούνιο του 2022  εκλέχτηκε πρόεδρος για το Διοικητικού Συμβούλιο  του Επιμελητηρίου Εικαστικών Τεχνών Ελλάδας.

Ατομικές Εκθέσεις

2011, Θεσσαλονίκη, 'Α-πρόσωπα, Α-ληθή', ΟΛΘ	
2008, Θεσσαλονίκη, 'Επιλογές  92-08', Πνευματικό Κέντρο Πολίχνης 
2005, Θεσσαλονίκη, 'Το ηφαίστειο των επιθυμιών', Μύλος 
2002, Θεσσαλονίκη, 'Απρόσιτοι  Τόποι', Αλατζά Ιμαρέτ, Διεύθυνση Πολιτισμού Δήμου Θεσσαλονίκης 
1999, Ερμούπολη, 'Η απουσία των ωραίων πραγμάτων', Πινακοθήκη Κυκλάδων
1998, Θεσσαλονίκη, 'Το χρώμα της ζωής είναι κόκκινο', ART WORK SHOP, Εργοστάσιο ‘ΗΛΙΟΣ΄

Ομαδικές εκθέσεις επιλογή

2008, Θεσσαλονίκη, 'Διαδρομές', Κρατικό Μουσείο Σύγχρονης Τέχνης
2007, Θεσσαλονίκη, 'Η ζωγραφική στο δρόμο', VLASIS ART.COM
2007, Λαμία, 'Bella arte'
2002, Θεσσαλονίκη, 'Συμπόσιο', HELEXPO,  ΔΕΘ
2000, Κωνσταντινούπολη, 'Ενορία', HILTON
2000, Θεσσαλονίκη, 'Μπλε Όνειρα', Εκθετήριο ΧΑΝΘ
2000, Πόρτο Βαλίτσα, 'Κοντά στη θάλασσα', 2ος Κύκλος  ‘Χαμηλές πτήσεις 
1999, Θεσσαλονίκη, 'Συντελεστής δόμησης', Πολιτιστικό Κέντρο Ευόσμου 
1999, Πόρτο Βαλίτσα, 'Κοντά στη θάλασσα', 1ος Κύκλος 'Χαμηλές Πτήσεις'
1998, Θεσσαλονίκη, 'Πέντε Νέοι Καλλιτέχνες στο Εκθετήριο της ΧΑΝΘ'
1998, Θεσσαλονίκη , 'Ελεύθερη Ζώνη TRANSIT', Αποθήκη ΟΛΘ
1998, Θεσσαλονίκη, 'Πολιτιστικό χωριό Ειδομένης', GOETHE
1997, Θεσσαλονίκη, 'ART BAZAR', Αίθουσα Τέχνης Δήμου Νεάπολης
1997, Θεσσαλονίκη, 'Εντευκτήριο Πολιτιστικής Πρωτεύουσας', Οργανισμός Πολιτιστικής Πρωτεύουσας 
1997, Κιλκίς, 'IDOMENI MEETING POINT', Συμμετοχή

Διακρίσεις 

2007, 'Bella arte', Έπαινος 

Έλληνες ζωγράφοι
Βασίλης Στογιάννος

Ο Βασίλης Στογιάννος (1939-1985), ήταν Έλληνας θεολόγος καθηγητής πανεπιστημίου.

Βίος
Ο Βασίλης Στογιάννος γεννήθηκε στις 20 Ιουλίου 1939 στο Σωκράκι της Κέρκυρας. Μετά την ολοκλήρωση των εγκύκλιων σπουδών του φοίτησε στη Θεολογική Σχολή του Αριστοτελείου Πανεπιστημίου Θεσσαλονίκης από το 1957 μέχρι το 1961 πρωτεύοντας στις εισαγωγικές και αριστεύοντας στις πτυχιακές εξετάσεις. Μετά την εκπλήρωση της στρατιωτικής του θητείας, μετέβη με υποτροφία του Παγκόσμιου Συμβουλίου Εκκλησιών για μετεκπαίδευση στην Τυβίγκη της Δυτικής Γερμανίας στην Ερμηνεία της Καινής Διαθήκης, στην Φιλοσοφία και την Ιστορία της αρχαίας Εκκλησίας. Είχε καθηγητές του τους E. Kaeseman, O. Michel και E. Lang. Ως υπότροφος του ιδρύματος Alexander von Humboldt στη Βόννη συνέχισε το ερευνητικό του έργο. Το 1968 αναγορεύθηκε διδάκτωρ θεολογίας  στη Θεολογική Σχολή του Αριστοτελείου Πανεπιστημίου Θεσσαλονίκης.  Το 1974 έλαβε και το δεύτερο πτυχίο του από τη Φιλοσοφική Σχολή του Αριστοτελείου Πανεπιστημίου Θεσσαλονίκης. Το 1976 εκλέχθηκε υφηγητής στην έδρα Ιστορίας των χρόνων και Ερμηνείας της Καινής Διαθήκης και στην ίδια έδρα τακτικός καθηγητής το 1981. Υπήρξε συνεκδότης με τον Ιωάννη Καραβιδόπουλο των  σειρών, Ερμηνεία Καινής Διαθήκης, και Βιβλική Βιβλιοθήκη στις εκδόσεις Πουρναράς.
Πέθανε στις 18 Ιουλίου του 1985, υπηρετώντας ως πολιτικός διοικητής του Αγίου Όρους, από τον Μάιο του 1983.

Εργογραφία
Πέτρος παρά Παύλω-Διδακτορική Διατριβή, 1968
Ελευθερία-Η περί ελευθερίας διδασκαλία του Απ. Παύλου και των πνευματικών ρευμάτων της εποχής του, διατριβή επί υφηγεσία, 1970
Η παραβολή του Τελώνου και του Φαρισαίου εις την ελληνική πατερικήν παράδοσιν, Κληρονομία, τομ.2, τ/χ.Α. (1970), σελ.1-41
Χριστός και Νόμος, διατριβή επί υφηγεσία 1976
Η Αποστολική Σύνοδος, 1973 
Η ανάστασις των νεκρών. Εισαγωγικά προβλήματα και ερμηνεία του Α΄ Κορ. 15, 1977
Η Πεντηκοστή, 1979
Πρώτη επιστολή Πέτρου-Ερμηνευτικό υπόμνημα, εκδ. Π.Πουρναράς, Θεσσ/ίκη 1980
Ερμηνευτικά Μελετήματα, εκδ.Π.Πουρναράς, Θεσσ/ίκη 1988 
 Ανάλεκτα, εκδ.Π.Πουρναράς, Θεσσ/ίκη 1988

Παραπομπές

Πηγές
Ιωάννης Καραβιδόπουλος, «Βασίλης Στογιάννος», Δελτίο Βιβλικών Μελετών, τομ.4, τ/χ2, (Ιούλιος-Δεκέμβριος 1985), σελ.7-10
Γεώργιος Τσανανάς, «Βασίλης Στογιάννος 1939-1985», Σύναξη, τ/χ.16 (Οκτώβριος-Δεκέμβριος 1985), σελ.91-93

Εξωτερικοί σύνδεσμοι 
Η μεταμόρφωση του Χριστού και η σημασία της για μας 
ΠΙΣΤΗ ΚΑΙ ΓΝΩΣΗ 

Στογιάννος Βασίλης
Στογιάννος Βασίλης
Πολιτικοί διοικητές του Αγίου Όρους
Γιάννης Κατσικογιάννης

Ο Γιάννης Κατσικογιάννης (γεν. Αιγάλεω, 11 Σεπτεμβρίου 1962) είναι Έλληνας παλαίμαχος ποδοσφαιριστής, που αγωνίζονταν στη θέση του επιθετικού μέσου και έκανε μεγάλη καριέρα στο πρωτάθλημα της Α’ Εθνικής, συμμετέχοντας σ' αυτήν για 7 περιόδους με τα χρώματα του Εθνικού Πειραιά.

Ακόμη, έπαιξε και στη Β’ Εθνική και τη Γ΄Εθνική, με τα χρώματα άλλων συλλόγων, ενώ μετά το τέλος της ποδοσφαιρικής του καριέρας ασχολήθηκε με την προπονητική.

Ξεκίνησε από τα "τσικό" (παιδικό τμήμα) του Α.Ο. Αιγάλεω το 1974, με προπονητές το Νίκο Τσιαμπουρή και το Τζέκο Μπαλαρίνη και τρία χρόνια αργότερα (1977) παραχωρείται στον Εθνικό, όπου εντάσσεται στους ερασιτέχνες της ομάδας του Πειραιά, μαζί με τους Κ. Μπατσινίλα, Ηλ. Αρμόδωρο, Π. Κοττίδη, Άρη Μακρυωνίτη, Γ. Αντωνόπουλο κ.α. Το ντεμπούτο του στην επαγγελματική ομάδα και την Α΄Εθνική πραγματοποιήθηκε με το ξεκίνημα της περιόδου 1981-82, όταν ο βούλγαρος τεχνικός του Εθνικού Μανόλι Μανόλοφ του έδωσε φανέλα βασικού στην αναμέτρηση κατά του Ολυμπιακού, στο Ν. Φάληρο (αποτέλεσμα 0-0).

Έπαιξε στον Εθνικό για τα επόμενα επτά χρόνια, λαμβάνοντας μέρος σε συνολικά 110 επίσημους αγώνες πρωταθλήματος της Α΄Εθνικής και επιτυγχάνοντας 8 γκολ. Το καλοκαίρι του 1988, ο Γ. Κατσικογιάννης αποχώρησε, μαζί με τους τότε συμπαίκτες του Κώστα Τσούξτο και Πέτρο Δημητρίου, για να υπογράψουν στον Α.Ο. Τρικάλων, που προπονούσε ο Νίκος Στριμπέλης. Ο Κατσικογιάννης όμως παρέμεινε στα Τρίκαλα μόνο για 6 μήνες, καθώς το Δεκέμβριο του 1988 μεταγράφηκε στην Καλλιθέα, όπου έμεινε για 1,5 έτος. Επόμενος σταθμός της καριέρας του ήταν ο Α.Ο. Χαϊδαρίου (1991 και 1992), ενώ την περίοδο 1992-93 αγωνίσθηκε στον Πανναυπλιακό. Έκλεισε σαν ποδοσφαιριστής, με τα χρώματα της Δύναμης Κορυδαλλού, ενώ στη συνέχεια εργάσθηκε στην ίδια ομάδα σαν προπονητής, έως και το 1996.

Το 1997 και το 1998 ανέβασε από τη Β΄Κατηγορία Ε.Π.Σ.Α. και την κράτησε στην Α΄Κατηγορία, την ιστορική Ιεράπολη, ενώ το ίδιο επανέλαβε με την Ελλάδα Ποντίων, τη διετία 1999-2000.

Το 2001 ανέβασε από τη Γ΄Κατηγορία της Ε.Π.Σ. Αθηνών στη Β΄Κατηγορία τον Θεμιστοκλή Αιγάλεω και το 2002 τον έφτασε στην Α΄Κατηγορία. 

Από το 2003 ασχολείται αποκλειστικά με "φυτώριο" νεαρών ποδοσφαιριστών, διατηρώντας Ακαδημία, μαζί με τον αδελφό του
Π. Κατσικογιάννη, με τον οποίο υπήρξαν και συμπαίκτες στον Εθνικό, επί σειρά ετών.

Αγωνίσθηκε επίσης, στην Εθνική ομάδα των Ενόπλων.

Ο Γιάννης Κατσικογιάννης δημιούργησε την ανεξάρτητη ποδοσφαιρική ομάδα Νάπολη Αιγάλεω, στα τέλη της δεκαετίας του ΄80. 

Ο γιος του Γιώργος Κατσικογιάννης είναι εν-ενεργεία ποδοσφαιριστής.

Πηγές 

 «40 ΧΡΟΝΙΑ ΠΟΔΟΣΦΑΙΡΟ & ΠΡΟΠΟ" (Έκδοση εφημερίδας "ΠΡΟΠΟΡΑΜΑ" , 2000)
 Αρχείο αθλητικής εφημερίδας "ΦΩΣ ΤΩΝ ΣΠΟΡ"
 Γεώργιος Παγιωτέλης, "ΤΟ ΕΠΟΣ ΤΗΣ Α΄ΕΘΝΙΚΗΣ" (Ένθετο περιοδικού "ΟΙ ΠΑΓΚΟΣΜΙΟΙ")

Κατσικογιάννης Γιάννης
Κατσικογιάννης Γιάννης
Κατσικογιάννης Γιάννης
Κ
Κατσικογιάννης Γιάννης
Κατσικογιάννης Γιάννης
Ποδοσφαιριστές Γ΄ Εθνικής Ελλάδας
Προπονητές ποδοσφαίρου Α.Ο. Θεμιστοκλή
Σύναος Φρυγίας

Η Σύναος ήταν αρχαία ελληνική πόλη της Φρυγίας της Μικράς Ασίας.

Βρισκόταν στην επαρχία της Φρυγίας Πακατιανής και μεταξύ της φρυγικής Άγκυρας (διάφορη της γνωστής) και της κώμης των Κερυζέων. Στην αρχαιότητα αναφέρεται από τον Αλεξανδρινό γεωγράφο Κλαύδιο Πτολεμαίο και στο Βυζάντιο από τον Ιεροκλή. Στην βυζαντινή περίοδο, η Σύναος ήταν επισκοπή με μητρόπολη την Λαοδίκεια. 

Γνωστοί επίσκοποι της Συνάου υπήρξαν οι κάτωθι:
 Ο Αράβιος που συμμετείχε στην Οικουμενική Σύνοδο της Χαλκηδόνος (451).
 Ο Πρόνιμος που συμμετείχε στην Οικουμενική Σύνοδο της Κωνσταντινουπόλεως (553).
 Ο Στέφανος που συμμετείχε στην Οικουμενική Σύνοδο της Νίκαιας (787).
 Ο Κωνσταντίνος που συμμετείχε στην Οικουμενική Σύνοδο της Κωνσταντινουπόλεως (869).
 Οι Σισίννιος και Ευσέβιος που βοήθησαν αντίστοιχα τους πατριάρχες Ιγνάτιο και Φώτιο στην Οικουμενική Σύνοδο της Κωνσταντινουπόλεως (879/80).
 Ο Ισάακ που απέδειξε στην Οικουμενική Σύνοδο της Κωνσταντινουπόλεως (1351), τα δόγματα του αγίου Γρηγορίου του Παλαμά.
Η επισκοπή της Συνάου υπαγόταν μέχρι και τον 7ο αιώνα στην Λαοδίκεια. Φαίνεται δε ότι είχε για κάποιο χρονικό διάστημα ενοποιηθεί με την επισκποπή της φρυγικής Άγκυρας (Kilisse Keui). Από τον 9ο αιώνα υπήχθη στην μητρόπολη της Ιεραπόλεως και παρέμεινε εκεί μέχρι και την εξαφάνισή της. Το 1394 ενσωματώθηκε στην αρχιεπισκοπή της Φιλαδελφείας.

Πρόκειται για την σημερινή Σιμάφ της Τουρκίας. 

Αρχαίες πόλεις της Φρυγίας